Euparixoides

Se systematisk inndeling

Euparixoides er en slekt av biller som hører til familien skarabider (Scarabaeidae).

 Utseende 
Små (ca. 4 millimeter), avlange, mørkt rødbrune gjødselbiller. Kroppsomrisset er tydelig innskåret mellom pronotum og dekkvingene. Hodet er bredt og skovlformet, har to litt framstående hjørner og er litt innbuktet mellom disse. Pronotum er bredt, tydelig bredere enn dekkvingene, med avsatte sidekanter og markerte bakhjørner, bak disse sterkt rundet tilsmalnet, bakkanten nesten halvsirkelformet. Denne slekten har forholdsvis slanke bein, ikke kraftige gravebein som mange andre gjødselbiller. Dekkvingene har markerte punktrader (lengdefurer) og er litt utvidete bakover (litt pæreformede), med rader av fine børster.

 Levevis 
Ingenting er kjent med sikkerhet om biologien til disse billene, men de antas å leve sammen med maur.

 Utbredelse 
Slekten er utbredt i Mellom- og Sør-Amerika, fra Honduras i nord sør til Brasil.

 Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 Stammen Eupariini Schmidt, 1910 
 Slekten Euparixoides Hinton, 1936
 Euparixoides araguaensis Stebnicka & Skelley, 2005
 Euparixoides cribratus Hinton, 1936
 Euparixoides johnsoni Stebnicka, 1998
 Euparixoides papilio Stebnicka & Skelley, 2005
 Euparixoides tachirensis Stebnicka & Skelley, 2005

 Kilder 
 Generic Guide to New World Scarab Beetles - Euparixia 
 biolib.cz - Oversikt over stammer og slekter

 Eksterne lenker 



Kategori:Gjødselbiller
Kategori:Biller formelt beskrevet i 1936